Martin Kjølholdt

Martin Kjølholdt (født 22. januar 1938, død 12. april 1989) var en norsk fotballspiller, trener og idrettsleder fra Sarpsborg.

Fotball 
Kjølholdt spilte for Sarpsborg FK og for Norge. Som landslagsspiller deltok Kjølholdt i kampen mellom Norge og Sverige den 31. oktober 1965 på Råsundastadion i Solna, og kampen mellom Norge og Finland den 8. august 1965 på Olympiastadion i Helsinki. Ellers var Kjølholdt på B-laget i tidsrommet 1962 til 1965. 

Kjølholdt var spiller for Sarpsborg FK i perioden 1963 til 1968, og deltok til sammen i 89 kamper for laget. Kjølholdt scoret 36 mål sammenlagt i denne perioden. I Norgesmesterskapet i fotball for menn i 1964, scoret Kjølholdt straffesparket i det 85. minuttet mot Rosenborg. 

Han ga seg som fotballspiller foran sesongen i 1969, og ble senere spillende trener for Rygge IL.

Kjølholdt var også styreleder for Sarpsborg Bandyklubb.

Lokalpolitikk 
Utenom idrettslivet var Kjølholdt lokalpolitiker for SV i Tune, og aktiv innen fagforeningsarbeid.

Kjølholdt ledet en lokal arbeidskomite for å få opprettet en kunstisbane på Sarpsborg stadion.

Familie 
Kjølholdt var far til den tidligere svømmeren Christer Kjølholdt.  

Familien til Kjølholdt var engasjerte innen ulike deler av lokalsamfunnet i Sarpsborg. Onkelen Hans Kjølholdt var disponent (daglig leder) for Trømborg mineralvannfabrikk, og bestefaren Johan Martin Kjølholdt var en respektert distriktslege fra Hvaler.

Hedersbevisninger 
I 1985 ble Kjølholdt tildelt Sarpsborg Helsesenters ærespris for sitt arbeid for kunstisbanen i byen.

Referanser

Eksterne lenker 
 

Norske fotballedere
Norske fotballtrenere
Norske fotballspillere
Sarpsborgs historie
Fotballspillere for Sarpsborg FK